162 
Quil lor die qu'il a el brief. 
Cil le porvit de chief en chief; 
Quant porveii l'ot, si lor dit: 
»Seignors, je truis ici escrit 
Que la criature est maldite 
Qui por effant se deserite, 
Si quil l’estuice aler par terre 
Mendiant sa garison querre; 
Mout le deit l'en contralier 
Et les piez et les poinz lier 
Et doner li d'un mail el chief. 
Je ne truis plus escrit el brief." 
Quant cil oirent l'escriture, 
Bien aperçurent a dreiture 
Que par orguil et par sorfet 
Ourent vers le pere meffet 
D'ensus le soen eissi chacıer, 
Et se il se sout porchacier 
Que d'eus eüst son estoveir, 
Nus ne l'en deit maugré saveir.” 
,Pere, le fablel est mout boen, 
Mout ovra cil come prodoen; 
Boen est le fablel a oir; 
Mout se deit qui l'ot, esjoir, 
Grant prou et grant sens i conquiert; 
Tel l'orra cui de mielz en iert. 
Trop puet pere amer son effant, 
Garni se tienge en son vivant." 
Schluss in A: Explicit. 
Ex. XX nach F (Vers. A, vgl. Vers. B. v. 2287 1t) 
Du tailleor le roi et de son sergant. 
Uns riches rois jadis estoit 
Qui un bon tailleor aveit. 
Cil mestres plusors varlez ot 
Qui cousoient ce qu'il tailloit; 
Entr’aus avoit un bacheler, 
Deduit se faisoit apeler. 
Delivrans fu de son mestier, 
Moult savoit bien coudre et taillier. 
Une haute feste aprocha. 
Li rois son tailleor manda, 
Moult riches dras li fist taillier 
Por la feste plus essaucier. 
Cil a ses vallez assamblez 
Et Deduiz est avec alez. 
Li rois i mist sanz demorer 
Un chamberlain por aus garder: 
Assez eüssent a mangier 
Et bien feissent lor mestier. 
Un jor mangierent pain et mel 
Et si orent il assez el; 
Mais Deduiz si n'i estoit mie 
A cele hore a lor compaignie. 
Li chamberlains quant il ce vit, 
Le mestre apele, si li dit: 
„Atendre devez par raison 
Deduit, ce vostre compaignon.”? 
Et li maistres dist erranment: 
» Nos l'atendissons bonement; 
Mais il ne men ue pas mel 
Et il puet avoir assez el." 
Et quant li maistres ot mangié, 
Estez vos Deduit repairié! 
Vers les autres se correca, 
Par maltalent lor demanda: 
„Por quoi manjastes vos sanz moi? 
Vos avez mespris, par ma foi.” 
Et li chamberlains dist: „Amis, 
A voz.compa gnons bien le dis, 
Et vostre maistres si me dist, 
— Je ne sai por quoi il le fist — 
Que vos ne mangiez pas mel, 
Que vos avriez assez el." 
Onques Deduiz samblant n'an fist, 
Ainz pensa commant li rendist. 
Un jor s'an vint priveement 
Au chamberlein, tout coiement 
Li dist: Sire, por Dieu vos pri 
D'une chose et vos en garni: 
Nostre mestres por lunoison 
A en la teste estordison, 
Le sen pert et desvez devient 
Et fait mal, se on ne le tient, 
Et se il n'est liez fermement 
Et batuz auques durement.” 
Li chambellains li dist: ,,Por voir, 
Se pooie l'ore savoir, 
Je le feroie si lier 
Qu'il ne nos porroit domagier."' 
Dist Deduiz: Bien le vos dirai 
Si comme autre foiz veü l'ai, 
Car il gardera ça et la 
Et la terre antor lui batra 
Et de son siege levera 
Et son chapel degietera. 
Adonc sachiez veraiement 
Que sa desverie le prent, 
Ne ja ne sera revenuz 
Devant qu'il ait esté batuz.” 
Et il respont:  ,,J'esgarderai 
Tom. 
XLIX. 
